Դոնի Ռոստովի մատույցներում մղված մարտերում սանիտարական ջոկատի հրամանատար Լուսյա Շահինյանը մեկ օրում 56 մարտիկի կյանք փրկեց: Նա կամավոր համալրել էր 396-րդ հրաձգային դիվիզիայի շարքերը եւ որպես սանիտարական դրուժինայի հրամանատար, 1941 թվականի նոյեմբերին 824-րդ գնդի շարքերում մասնակցել Դոնի Ռոստովի մոտ տեղի ունեցող ծանր մարտերին: Շահինյանը պայթող ականների տարափի տակ նետվում էր ամենավտանգավոր տեղերը, բժշկական առաջին օգնություն ցույց տալիս մարտիկներին, կազմակերպում կրակի առաջին գծից նրանց դուրսբերումը: Հրամանատարությունը խիզախ հայուհուն ներկայացնում է բարձր պարգեւի` Լենինի շքանշանի: